Madeleine Herbault

**Madeleine Herbault** (født **Firheshal**) var en tussarixisk baronesse av Buléchamps gjennom ekteskapet sitt med Philippe Herbault, som hun fikk sønnen Gaston med. Hun var datter av Jacques Firheshal og Vivienne Léonide Kontrovers, og den yngre søsteren til Marie Firheshal – og dermed svigerinnen til prinsesse Victoire-Paulette.

## ***Biografi***

### **Tidlig liv**

Madeleine og Marie var født på Firheshal-enes landsgods. Ettersom hun var den yngre søsteren til Marie, kunne hun bare arve retten til baroniet hvis hun døde uten å etterlate seg arvinger. Dette var et faktum som ville spille rolle senere i livet for dem begge. Det var heller ikke lite jord det var snakk om; faren deres hadde blitt gitt hele tre baronier av keiser Télesphore VI da han giftet seg med keiserens uekte datter Vivienne Léonide. Som en følge av dette, vokste Madeleine og Marie opp i et rikt miljø sammen med foreldrene. Grunnet farens nære forhold med prinsesse Hélouïse, ble de også ofte invitert til hennes private arrangementer i hovedstaden, og senere i Le Moib.

### **Decize-konspirasjonens storm**

Hun var konstant på reisefot sammen med faren under oppveksten, og vokste opp i både Tussarix og Podarix – hvilket fikk henne til å forstå begge språk, og til og med få med seg politiske debatter. Hun vokste opp til å bli en opplyst, ung pike.

Da keiseren døde i 4027, gikk landet i sorg, men Madeleine og søsteren ble holdt utenfor begravelsen – faren ønsket å skjerme dem for død i så tidlig alder. Søstrene var dessuten ikke store nok til å forstå seg på død, og kunne derfor komme med uttalelser som ikke sømmet seg i en setting for en begravelse. Det var allikevel ukjent for henne hvorfor faren hennes ble myrdet én måned senere. Moren deres forklarte det med å si at faren deres blandet seg inn i ting han ikke burde blande seg opp i. Madeleine forsto ikke hva moren mente med det.

Det gjorde hun imidlertid senere, da keiser Auguste François ble veltet i 4033 av prinsesse Hélouïse – nå keiserinne Hélouïse av Tussarix. Under en soaré arrangert av henne, ble søstrene invitert til Château de Tussarix, hvor Hélouïse forklarte at det var takket Jacques Fireshal at hun overlevde til å erobre tronen. Jacques hadde fått vite – under et selskap arrangert av konen, og etter at hun hadde drukket litt for mye – fra Vivienne Léonide at keiser Télesphore og enkekeiserinne Gabrielle III hadde inngått en avtale for å myrde Hélouïse hvis hun satte foten på tussarixisk jord innen 4036. Denne avtalen ble opprettholdt selv etter keiserens død, av Auguste François og enkekeiserinnen. Bakgrunnen for dette var at keiserparet følte seg truet av Hélouïses fremgang i Æreslegionen. Hun var takknemlig for Jacques' advarsel, og var trist for at han måtte bøte med livet for det. De som myrdet ham, var de tidligere lensherrene av baroniene som Marie kom til å arve.

### **Ekteskap og senere liv**

Da Madeleines søster giftet seg med keiserinnens datter, Victoire-Paulette, i 4037 var Madeleine brudepike – og sørget for at Marie fikk et bryllup verdig henne: flott og praktfullt. Da Madeleine giftet seg med Philippe Herbault i 4040, sto Marie som brudepike for henne. Ekteskapet førte til at Madeleine ble baronesse av Buléchamps. Hun ville i tillegg på lang sikt bli baronesse av de tre landområdene Marie nå hadde arvet.

Ekteskapet Madeleine hadde med Philippe var arrangert av den gamle moren hennes, som ønsket å kjøpe et hus i nærheten av Herbault-ene, som bodde på østkysten. Vivienne Léonide hadde aldri dratt til Podarix, og derfor aldri sett havet – og kunne finne seg godt til rette ved Buléchamps-godset i Ogel. Dette tvang Madeleine til å invitere henne opp til godset titt og ofte. Hun satte ikke moren høyt i sitt senere liv, men kunne ikke fryse henne ute heller. Det var takket være henne at faren døde, men det var også på grunn av henne at keiserinnen hadde hevnet faren. Hun likte heller ikke tvangsekteskapet Madeleine hadde fått arrangert, især fordi ektemannen rakket ned på keiserinnen – en kvinne som hun hadde et særdeles nært forhold til på grunn av faren. Hun tipset derfor et medlem av hoffet da han skulle neglisjere keiserinnen for hennes metoder for å overta tronen. Mannen hennes ble henrettet, og hun måtte oppdra sønnen Gaston alene, med støtte fra moren og søsteren.

Da Marie og Victoire-Paulette begge var døde (M: 4057; V-P: 4059), gikk posisjonen som administrator av disse landområdene over til Madeleine og hennes etterkommere. Dette førte til at sønnen ble baron over flere områder da han fylte tjue år, og sønnesønnen kom til å arve disse landområdene også. Da Léonide Duret-Mayers datter, Fleurette, ble grevinne av Tixier, sørget hun for at alle disse baroniene ble samlet til ett, under navnet Hacaléans. Navnet tok hun fra navnet på en forgjenger av faren.

## ***Trivia***

1. *Madeleine* er den franske formen av *Magdalene*, som kommer av tittelen "av Magdala".
2. *Herbault* er navnet på en fransk kommune i Loir-et-Cher departementet.